CELEX: 62010CA0507
Language: et
Date: 2011-12-21 00:00:00
Title: Kohtuasi C-507/10: Euroopa Kohtu (teine koda) 21. detsembri 2011 . aasta otsus (Tribunale di Firenze — Itaalia eelotsusetaotlus) — kriminaalasi X-i süüdistuses (Politseikoostöö ja õigusalane koostöö kriminaalasjades — Raamotsus 2001/220/JSK — Ohvrite seisund kriminaalmenetluses — Kaitsetute isikute kaitse — Alaealise tunnistaja ülekuulamine — Tõendite tagamise menetlus — Prokuratuuri keeldumine taotleda eeluurimiskohtunikult ülekuulamise läbiviimist)

18.2.2012   
            
            
               ET
            
            
               Euroopa Liidu Teataja
            
            
               C 49/13
            
         Euroopa Kohtu (teine koda) 21. detsembri 2011. aasta otsus (Tribunale di Firenze — Itaalia eelotsusetaotlus) — kriminaalasi X-i süüdistuses
   (Kohtuasi C-507/10) (1)
   
   (Politseikoostöö ja õigusalane koostöö kriminaalasjades - Raamotsus 2001/220/JSK - Ohvrite seisund kriminaalmenetluses - Kaitsetute isikute kaitse - Alaealise tunnistaja ülekuulamine - Tõendite tagamise menetlus - Prokuratuuri keeldumine taotleda eeluurimiskohtunikult ülekuulamise läbiviimist)
   2012/C 49/20
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Firenze
   
      Põhikohtuasja pooled
   
   
      X-i süüdistuses
   menetluses osales: Y
   
   
      Ese
   
   Eelotsusetaotlus — Tribunale di Firenze — Nõukogu raamotsuse 2001/220/JSK ohvrite seisundi kohta kriminaalmenetluses (EÜT L 82, lk 1; ELT eriväljaanne 19/04, lk 72) artiklite 2, 3 ja 8 tõlgendamine — Alaealiste tunnistajatena ülekuulamine — Seksuaalse kuriteo ohvriks langenud alaealise tunnistajana ülekuulamine — Kaitsemeetmed, mida pole siseriiklike õigusnormidega kohustuslikuks muudetud
   
      Resolutsioon
   
   Nõukogu 15. märtsi 2001. aasta raamotsuse 2001/220/JSK ohvrite seisundi kohta kriminaalmenetluses artikleid 2 ja 3 ning artikli 8 lõiget 4 tuleb tõlgendada selliselt, et nendega ei ole vastuolus niisugused siseriiklikud õigusnormid nagu kriminaalmenetluse seadustiku artikli 392 lõige 1bis, artikli 398 lõige 5bis ja artikkel 394, millega ei ole esiteks ette nähtud prokuratuuri kohustust taotleda, et asja lahendav kohus kuulaks eriti kaitsetu ohvri ära ja võimaldaks tal anda ütlusi tõendite tagamise menetluse korras kriminaalmenetluse tõendite kogumise staadiumis, ja mille alusel ei ole teiseks ohvril lubatud esitada kohtule kaebust prokuratuuri otsuse peale, millega lükatakse tagasi tema taotlus olla ära kuulatud ja anda ütlusi mainitud korras.
   
      (1)  ELT C 13, 15.1.2011.